open-index/open-wikipedia-markdown huggingface dataset:
Robin Williams

**Robin McLaurin Williams** (21 di juli 1951 – 11 di augustus 2014) tabata un actor, comediante, producer di pelicula y guionista Mericano.

El a yega na fama cu su personahe Mork den *[[Mork & Mindy]]* (1978-1982). Williams ta conoci pa peliculanan manera *[[The World According to Garp]]* (1982), *[[Good Morning, Vietnam]]* (1987), *[[Dead Poets Society]]* (1989), *[[Awakenings]]* (1990), *[[The Fisher King]]* (1991), y *[[Good Will Hunting]]* (1997). Tambe e ta conoci pa exitonan financiero manera *[[Popeye]]* (1980), *[[Hook]]* (1991), *[[Aladdin]]* (1992), *[[Mrs. Doubtfire]]* (1993), *[[Jumanji]]* (1995), *[[The Birdcage]]* (1996), *[[Night at the Museum]]* (2006), *[[Happy Feet]]* (2006), y *[[Happy Feet Two]]* (2011). Williams a aparece den *[[Don't Worry, Be Happy]]*.

Riba dia 11 di augustus 2014 su asistente personal a haya e curpa morto di e actor den su cas. Segun autoridadnan despues di a haci un autopsia, e causa di morto tabata suicidio pa medio di asfixia.

## Famia y hubentud
Williams a nace **Robin McLaurin Williams** na Chicago, Illinois riba dia 21 di juli 1951. Su mama Laurie McLaurin (c. 1923 – 4 di september 2001) tabata un modelo di Jackson, Mississippi y descendiente di senador y gobernador di Mississippi, Anselm J. McLaurin. Robert Fitzgerald Williams (10 di september 1906 – 18 di oktober 1987), tata di e actor, tabata un ehecutivo na Ford Motor Company. Williams a casa tres biaha y tin tres yiu. Un di su yiunan, Zelda, tambe ta un actriz. 

## Carera
Williams tabata conoci pa su comedia na banda di su actuacion. Como comediante, e tabata trece un variacion di tema dilanti. E tabata propone critica contra gobiernonan Mericano, pero tambe trece humor na problemanan mental y problemanan di adiccion na droga y alcohol. Den su shownan di comedia, Williams tabata incorpora uso di diferente accentonan, fisicalidadnan y comentario. 

## Problema cu adiccion
Williams a desaroya un problema di droga y alcohol mientras e tabata traha den *[[Mork & Mindy]]* y a lucha cu droga pa mas mas di dos decada despues di esaki.

Den 2006, e actor a sufri un recaida den su adiccion di droga. E augustus ey el a drenta den un institucion di rehabilitacion voluntariamente. El a mehora rapidamente y na 2007 el a actua como pastoor den e pelicula *[[License to Wed]]*.

## Fayecemento
Riba dia 11 di augustus 2014 a haya Williams su curpa den su cas na Paradise Cay, California. Segun su casa, Williams a haya e diagnosis di Parkinson's un temporada prome cu su suicidio. Probablemente a causa di e malesa aki, Williams a sufri un periodo cu hopi ansiedad, depresion, atakenan di panico y halucinacion. 

## Cinematografia

## Television[edit]

## Referencia
Promé Minister di Australia

Lista di **[[Promé minister]]** di Australia, desde aña 1901.

## Promé Minister di Australia (1901–1949)

## Promé Minister di Australia (1949–''presente'')
Imelda Marcos

**Imelda Remedios Visitación Trinidad Romuáldez-Marcos** (☆ 2 di yüli 1929 na Manila),  popularmente konosi komo **Imelda Marcos**, ta un polítiko filipino, èks-promé dama, i figura públiko prominente. Ampliamente konosí komo Imelda Marcos, e ta e biuda di Ferdinand Marcos, kende a sirbi komo Presidente di Filipinas di 1965 pa 1986. Durante su dos dékada na poder, Imelda tabatin influensia signifikante den tantu e bida polítiko komo kultural di e pais.

Komo promé dama, el a wòrdu nombrá den varios posishon di gobièrnu, inkluyendo Gobernador di Metro Manila i Minister di Bibienda. El a enkabesá proyektonan di infrastruktura ambisioso manera e Sentro Kultural di Filipinas, Sentro pa Kurason di Filipinas, i Sentro di Konvenshon Internashonal di Filipinas, ku tabata destiná pa mustra e desaroyo di e pais pero ku tambe a wòrdu kritiká pa ta ekstrabagante i ta sirbi komo símbolo di su estilo di bida ostentativo.

Imelda Marcos a bira internashonalmente infame pa su kustumbernan di gastamentu luhoso, mas notabelmente su kolekshon di miles di par di sapatu, hoya i arte. E poseshonnan aki, revelá despues ku e famia Marcos a hui den eksilio despues di e Revolushon di Poder di Pueblo na 1986, a bin simbolisá korupshon i maluso di fondonan públiko durante e régimen di Marcos.

Despues di a regresá for di eksilio na 1991, Imelda a bolbe drenta polítika. El a sirbi komo miembro di e Kámara di Representante, representando Leyte di 1995 pa 1998 i despues Ilocos Norte di 2010 pa 2019, e sede di defensa polítiko di e famia. Apesar di numeroso akusashon i kondena di korupshon, algun a wòrdu anula despues den apelashon, el a keda un figura kontroversial pero resiliente den polítika di Filipinas.

Su yunan, inkluyendo Ferdinand “Bongbong” Marcos Jr., kende a keda elegi komo Presidente di Filipinas na 2022, ta sigui hunga ròlnan grandi den e paisahe polítiko di e pais, markando e herensia duradero di e dinastia Marcos.
Valparaíso

**Valparaíso** ta un siudat na Chile. E siudat tin 270.242 habitante (2002). E tin un area di 401,6 kilometer kuadrá.

## Link eksterno
* municipalidaddevalparaiso.cl (es)
* ciudaddevalparaiso.cl (es)
Antofagasta

**Antofagasta** ta un siudat portuario chileno, situá 1.100 km panort di Santiago. E ta kapital di e provinsia di Antofagasta i di e region di Antofagasta. E siudat tin 402.669 habitante (2015) i un área di 30.718,1 kilometer kuadrá.

## Link eksterno
*  Siudat di Antofagasta
* Munisipio di Antofagasta
*  Exponor – The most important trade fair of copper mining in the world.
Bochotnica

**Bochotnica** ta un lugá den sùitost di Polonia, situá entre Puławy i Lublin, na e riu Wisła. E ta forma parti di e munisipio Kazimierz Dolny i tin un poblashon di 1000 habitante.
Jodocus Hondius

**Jodocus Hondius** (Latinisa for di su nomber Hulandes : *Joost de Hondt* of *Jodocus Hondius de Oudere* pa distingui'e for di su yiu, Jodocus Hondius II) (☆ 17 di oktober 1563 na Wakken - † 12 di februari na Amsterdam) tabata un cartografo di Vlaanderen, Belgica, activo na Londen y Amsterdam. E ta conoci specialmente pa e redistribucion di e atlasnan di Gerardus Mercator (di e manera aki el a reestablece e reputacion di e trabounan di Mercator), su mapanan di e Mundo Nobo, Europa y e pinturanan di Francis Drake. Hondius a yuda establece Amsterdam como e centro di cartografia na Europa den siglo XVII.

## Bida y trabou
Jodocus Hondius a nace na Wakken, yiu di Oliver de Hondt y Petronella d'Havertuyn. Su famia a muda pa Gent (Belgica) den su hubentud. Pa tempo cu el a cumpli ocho aña el a cuminsa siña dibuha y graba (print). Na 1584, pa motibo di di e guera cu Spaña y pa scapa persecucion religioso, Hondius a huy bay London. Eynan el a practica cu e cartografonan Ingles Richard Hakluyt y Edward Wright. Na 1593 el a bay Amsterdam bek y a establece un negoshi specialisa den e creacion di mapanan y globonan.

Hondius a publica e mapa **'Vera totius Expeditionis Nauticae**' den 1595, basa parcialmente riba un mapa cu el a haya for di Rumold Mercator, yiu di Gerhard Mercator. Den e mapa e continentenan di Norte y Sur America y Europa-Asia-Africa ta dividi den dos hemisferio. Sur America ta representa den un forma mas realistico, pero e continente Australiano ainda no tabata comprendi. Na 1604 Hondius a cumpra e plakaatnan di e *Atlas di Mercator*, cu a cay atras den competencia cu e atlas popular di Ortelius. El a combina e mapanan original di Mercator cu mas di 40 di su mesun mapanan mas actual y desde 1606 el a publica versionnan amplia di e atlas. E atlas a keda bou di nomber di Mercator, pero awo e tabatin  nomber di Jodocus Hondius como distribuidor.

Entre 1605 y 1610 el a graba plakaatnan pa e mapanan den *The Theatre of the Empire of Great Britaine* di John Speed. Poco tempo prome cu su morto na 1612, su yiu muhe, Elisabeth, a casa cu un distribuidor prominente yama Jan Jansson. Desde 1632 su establecimento a haya e nomber De Wackeren Hondt.

## Links
* [Library of Congress](http://memory.loc.gov/cgi-bin/map_item.pl?data=/home/www/data/gmd/gmd3/g3201/g3201s/ct000130.jp2&style=gmd&itemLink=r?ammem/gmd:@field(NUMBER+@band(g3201s+ct000130))&title=Vera%20totius%20expeditionis%20nautic%26aelig;%20%3a%20descriptio%20D.%20Franc.%20Draci%20...%20%2f%20Iudocus%20Hondius.) *Vera Totius Expeditionis Nauticae* 1595
* Universiteitsbibliotheek Amsterdam 25 mapa di Hondius
*Biography
Pontifícia Universidade Católica de Minas Gerais

**Pontifícia Universidade Católica de Minas Gerais** (**PUC-MG**) ta un skol akademiko situá na Brazil.

## Link eksterno
*  Portal ofisial di PUC-MG
Idaho

**Idaho** (abreviá ID, i tambe  konosí komo "Gem State" of "Potato State") ta un di e sinkuenta (50) estado ku huntu ku Washington D.C. ta forma e Estadonan Uni di Merka. E ta situá den e region nortost di e pais i tin un poblashon di 1.654.930 hende. E kapital i siudat mas grandi di Idaho ta Boise.
Universidat di Oxford

**Universidat di Oxford** ta un instituto akadémiko situá na Oxford, i kual konhuntamente ku Universidat di Cambridge ta representá e dos universidat mas famoso i mas bieu di Inglatera, Reino Uni. E dos universidat aki huntu ta karga e nòmber *Oxbridge*.

## Link eksterno
* Portal ofisial di Universidat di Oxford {en}
Universidat di Liverpool

**Universidat di Liverpool**, ofisialmente **University of Liverpool**,  ta un institushon públiko pa estudionan akadémiko i investigashon, situá na Liverpool, Inglatera, Reino Uni.
Universidat di Sussex

**Universidat di Sussex** ta un institushon akadémiko situá na Falmer den East Sussex, Inglatera, Reino Uni. E ta konosí pa su liberalismo i su manera inovativo i interdisiplinario di traha riba tereno di investigashon.

E universidat tin un kampus unda e studiantenan ta biba i studia; e ta distribuí den shete zona residensial.

## Galeria

File:University of Sussex Falmer House - geograph.org.uk - 66869.jpg|Falmer House
File:University of Sussex.JPG|Un bista di e "Meeting House"
File:Library Square in Summer.jpg|View of Arts A
File:Gardner Arts Centre, University of Sussex.JPG|Attenborough Arts Centre
File:Arts Inner courtyard, University of Sussex.jpg|Arts Inner courtyard
File:"University of Sussex" monolith.jpg|Entrada di Universidat di Sussex
File:University of Sussex Medical School, Southern Ring Road, University of Sussex (Falmer Campus) (February 2010).JPG|Skol Mediko di Brighton i Sussex
Universidat di Harvard

**Universidat di Harvard** ta un skol akademiko priva situá na Cambridge, Massachusetts, Estadonan Uni di Merka. Fundá na 1636 komo *Harvard College* e ta e institushon di enseñansa superior mas bieu na Merka i ta kalifiká entre esunnan mas prestigioso na mundu.

:Category:Estadonan Uni di Merka
Universidat Yale

**Universidat Yale** ta un institushon di edukashon superior privá i unu di e mas antiguo i prestigioso den Merka. E ta situá na New Haven, den estado di Connecticut, Merka. Yale ta parti di e "Ivy League", un grupo di universidat prestigioso den Merka. E universidat ta konsistentemente den top 15 den ranking internashonal i ta rekonosé pa su kontribushon den área di siensia, medisina, derecho i humanidat.

## Historia
Universidat Yale a kuminsá komo *Collegiate School* den 1701 na kolonia di Connecticut. Den 1718 el a risibí un donashon importante di Elihu Yale, un gobernador di British East India Company, i den su honor e skol a tuma e nòmber Yale College. Na siglo XIX i XX e institushon a krese konsiderabelmente, añadiendo skolnan profesional i programanan di investigashon.

## Akademia
Yale ta konsistí di:
* Yale College (programa di bachelor)
* Graduate School of Arts and Sciences

Skolnan profesional ta inkluí:
* Yale Law School
* Yale School of Medicine
* Yale Divinity School
* Yale School of Architecture
* Yale School of Management
* Yale School of Drama (Yale School of Art of Drama, ku ta hopi renombrá)
* Yale School of Music

Yale ta konosí mundialmente pa su nivel akadémiko altu, su investigashon, i su sistema di skolnan residensial, ku ta kria komunidat chikito pa studiante di bachelor.

## Bibliotekanan
E sistema di biblioteka di Yale ta un di e mas grandi den mundu universitario, ku mas di 15 mion buki i dokumentu. E dos biblioteca prinsipal ta:
* Sterling Memorial Library
* Beinecke Rare Book & Manuscript Library, famóso pa su edifisio di alabaster i su kolekshon di material raro i presioso.

## Alumni notabel
Yale tin hopi graduadonan ku a duna aporte grandi na polítika, kultura, siensia i arte. Entre nan varios presidente di Merka, inkluyendo: 
* George H.W. Bush i George W. Bush
* Hillary Rodham Clinton, ex-sekretario di Estado
* Sonia Sotomayor, hues di Korte Supremo merikano
* Meryl Streep, aktris premiá
* Fareed Zakaria, analista polítiko
Universidat Stanford

**Universidat Stanford**, ofisialmente **University Leland Stanford Junior**,  ta un skol akadémiko privá situá na Palo Alto, California, Merka. Fundá na 1885 pa Leland and Jane Stanford na memoria di nan uniko yiu Leland Stanford Jr., kende a muri di tífùs na e edat di 15 aña na 1884.
Universidat di Nottingham

**Universidat di Nottingham** ta un institushon publiko pa enseñansa akadémiko i investigashon situaá na Nottingham, Reino Uni. Bou di e nòmber University College Nottingham ela wòrdu fundá na 1881.
Universidade Fundação Mineira de Educação e Cultura

**Universidade Fundação Mineira de Educação e Cultura** (**FUMEC**) ta un skol akademiko situá na Brazil.
VietJet Air

**VietJet Air  of ** "*Công ty Cổ phần Hàng không VietJet*" (Kompania Aéreo VietJet) ta un kompania di aviashon vietnamita i e di dos dunadó di trabou mas grandi na Vietnam. E base prinsipal di VietJet ta na Siudat Ho Chi Minh, na Aeropuerto Internashonal Tan Son Nhat.
Ebola

**Ebola** ta un vírùs ku ta kousa un malesa kontagioso yamá "Ebola Virus Disease" (EVD). E vírùs ta konosí for di aña 1976 na e partinan mas sentral di Afrika.

## Origen
Ela originá for di raton djanochi (vleermuis) ku a infektá animalnan salbahe manera makaku ku hende di e área ei sa kome. Unabes un hende ta infektá e por sigui pasa e malesa pa otro hende.

## Situashon actual
For di mart 2014 tin un brote grandi di ebola, e biaha aki na parti wèst di kontinente afrikano. E paisnan mas afektá tabata Liberia, Guinea i Sierra Leone.

## Síntoma
E síntomanan ta aparesé entre 2 pa 21 dia despues ku e persona keda infektá.

E promé síntomanan di infekshon di ebola ta: keintura (mas ku 38°C), doló di kabes, kurpa slap sin forsa, doló di kurpa i sakamentu. Tambe por haña despues diarea, doló di barika/stoma, i sangramentu tantu interno komo eksterno.

Ainda no tin remedi of vakuna kontra di e vírus di ebola. E chèns di fayesé ku ebola ta entre 50-90%.
Hip hop

**Hip Hop**, tambe konosi komo **músika rep** (ingles: **hip-hop music**), ta un género di músika i tipo di movementu kultural ku a inisiá den dékada setenta di siglo binti na New York, den bario di Bronx. E ta lanta na mes momentu den e barionan di residente afroamerikano i afrokaribense na algun siudat grandi di Merka. E músika ta konsisti di un ritmo musikal ku ta kompaña **[[rap|rep]]**, un lenguahe ritmiko ku ta rima i ta wòrdu kanta lihe. E letra di kantikanan hip hop ta trata mas tantu e bida urbano den e siudatnan grandi. Tambe hip hop sa hasi uso di estilonan musikal di músika pop, manera disko i reggae.

## Epoka di Oro
Ta referi na e periodo entre 1985 i komienso di añanan nobenta komo e époka di oro di hip hop. E tabata karakterisá pa su diversidat, kalidat, inovashon i influensia. E artistanan mas produktivo durante e époka aki tabata Public Enemy, LL Cool J, Run-DMC, KRS-One i deBoogie Down Productions, Eric B. & Rakim, De La Soul, Beastie Boys, A Tribe Called Quest i Jungle Brothers.
Tirzo Martha

**Tirzo Martha** (Willemstad, 16 di yüni 1965) ta un artista multifasétiko yu di Kòrsou.

Martha a lanta den bario di Buena Vista. Huntu ku David Bade el a funda Instituto Buena Bista (IBB) na 2006.  IBB ta ofresé enseñansa preliminar na hóben nan entre 14 i 25 aña ku ta ambishoná pa sigui studia na un akademia di arte o kualkier otro estudio kreativo. Ademas IBB ta organisá kuater programa di artista den residensia, multiple proyekto sosial-kultural, exposishon i lekturanan.

## Eksposishonnan solo
* 2002 *De Drenkeling*, Center for Contemporary Art (CBK), Dordrecht
* 2003 *Destiny; Shunning the Journey*, BCN Art Directe, Barcelona
* 2004 *Digestion*, Art Studio Insight, Aruba
* 2006 *Made in Curaçao with a Dutch Component*, intervenshon
* 2008 The Republic Of The Caribbean, Instituto Buena Bista, Kòrsou
* 2010 Performance Captain Caribbean, *The Initiation of Captain Caribbean* National Heroes Park, Kingston
* 2010 Performance Captain Caribbean *The Conquest of the Netherlands*, Amsterdam
* 2010 San Juan San Pedro, Center for Contemporary Art (CBK), Dordrecht
* 2011 Afro-Victimize, The Patricia & Phillip Frost Art Museum, Miami
* 2017 Museum Beelden aan Zee, Den Haag
* 2020 *Het huis dat nooit af is*, Codamuseum, Apeldoorn
* 2022-2023 *The Oceans and the Interpreters*, Hong-Gah Museum, Taipei
* 2024 *Intensive Care*, Museum van Bommel van Dam, Venlo

## Selekshon di obra

File:Tirzo Martha - The banned partnership (2015).jpg|*The banned partnership* (2015)
File:Tirzo Martha - Ai Wei Wei sate batata hopi saus (2016).jpg|*Ai Wei Wei sate batata hopi saus* (2016)
File:Tirzo Martha - The consequence of giving me card blanche at plein air (2016).jpg|*The consequence of giving me card blanche at plein air* (2016)
File:Tirzo Martha - Bonafide (2017).jpg|*Bonafide* (2017)
File:Tirzo Martha - The Venus of Kawa Curacao (2017).jpg|*The Venus of Kawa Curaçao* (2017)
File:Tirzo Martha - Nepotisme (2019).jpg|*Nepotismo* (2019)
File:Tirzo Martha - Detail Nepotisme.jpg|Detaye *Nepotismo*
File:Tirzo Martha - De dematerialisatie van de vijf geboden in de vijf zintuigen (2019).jpg|*De dematerialisatie van de vijf geboden in de vijf zintuigen* (2019), Spui / Grote Markt-straat / Kalvermarkt, Den Haag
File:Tirzo Martha - The withdrawal from the dream (2020).jpg|*The withdrawal from the dream* (2020)
File:Tirzo Martha - Caribbean Ivory Tower (2020).jpg|*Caribbean Ivory Tower* (2020)
File:Tirzo Martha - De redenering van de resten (2020).jpg|*De redenering van de resten* (2020), Codamuseum, Apeldoorn
File:Tirzo Martha - Overcoming ourselves in order to overcome (2020).jpg|*Overcoming ourselves in order to overcome* (2020), Sprengenpark, Apeldoorn
File:Tirzo Martha - Stilleven van het het landschap van Curacao met ezel en antenne (2020).jpg|*Paisahe di Kòrsou ku buriko i antena* (2020)
Volleyball

**Volleyball** of **vòlibòl** (Kòrsou/Boneiru) i na ingles:*volleyball*, ta un deporte di bala unda dos ekipo, di seis hungadó kada uno, ta separá dor di un nèt. E meta ta pa pasa e bala riba e nèt pa e banda di e ekipo oponente sin ku e bala por wordo debolbé.

## Historia
Volleyball a wòrdu inventá den 1895 pa William G. Morgan na Massachusetts, Merka. Inisialmente yamá *mintonette*, e deporte a kambia di nòmber pa "volleyball" i a bira popular mundialmente. For di 1964 e deporte a bira parti di Weganan Olímpiko, i beach volleyball a wòrdu inkluí na 1996.

## Regla di wega
Un partido ta enserá e asina yama *best-of-five sets*. Un set ta ganá ku 25 punto (15 den e set final), ku un diferencia di dos punto. Hungadó ta rotá posishon despues di gana di punto na servisio. E bala por wòrdu toka tres biaha pa kada tim promé ku e pasa e nèt.

## Torneo mayo
* *FIVB World Championship* – torneo mundial ku ta tuma lugá kada kuater aña.
* *FIVB World Cup* – torneo ku ta sirbi komo kualifikashon pa Weganan Olímpiko.
* *Weganan Olímpiko* – volleyball a bira deporte olímpiko for di 1964.
* *FIVB Nations League* – kompetensia anual pa selekshonnan nashonal.

## Hungadó di fama
*  Karch Kiraly – e úniko hungadó ku a gana medaya di oro den 'indoor' i beach volleyball.
*  Lorenzo Bernardi – nombrá "hungadó di siglo" pa FIVB na 2001.
*  Misty May-Treanor i Kerri Walsh Jennings – pareha ku tres medaya di oro olímpiko den beach volleyball.

## Link eksterno
* Britannica – Volleyball
* FIVB – Fédération Internationale de Volleyball
Wageningen

**Wageningen**  ta un siudat i munisipio den Hulanda den e provinsia di Gelderland. E siudat tin 37.600 habitante desde 31 di märt 2015, di kual den nan miles di studiante. E Universidat i otro afiliadonan ta konta mas ku 7000 trahadó, di kual menos ku 40% ta biba na Wageningen. E munisipio tin 3 sentro di habitashon: Wageningen, Wageningen-Hoog i Nude.

## Situashon
Wageningen ta situá na konvergensia di e Veluwe, e Valei di Gelderland i e riu di Rijn, akinan yamá Nederrijn. Wageningen su punto mas haltu ta na e pia mas suit di e corridillia di seritonan di Veluwe, yamá de Wageningse berg. Wageningen tin un haf importante den un man di e Nederrijn, ku kapasidat pa warda krudo. Na e parti west di e riu tin un konekshon ku ferry ku ta konekta Wageningen ku Opheusden. Na parti oost tin e ferry di Lexkesveer ku ta konekté ku Randwijk i Zetten. E munisipio di Wageningen ta keda suit di e munisipio di Ede.
Kunuku

**Kunuku** ta un tereno di agrikultura, situá den kampo, pa planta, kultiva tera òf kria bestia pa benta òf outosufisiensia. Den Karibe Hulandes, kunuku tambe ta referí na un plantashon òf tereno rondoná pa un trankera of transhi. Kunuku tabata forma parti esensial di bida rural na e islanan Aruba, Boneiru i Kòrsou.

## Struktura i uso
Tradishonalmente, un kunuku tabata konsistí di un kas di kampo (kas di kunuku), un tereno pa sembra mata manera sentebibu, maishi, aros, pinda, i tabaku, mas un parti destiná pa krio di bestia manera kabritu, baka òf bestia di karga. E sistema tabata dependé hopi di e temporada di awa, pavia di e klima arido di e islanan, i tabata hasi uso di téknikanan di retenshon di awa, manera dam i tanki di awa.

## Nòmber i orígen
E palabra "kunuku" tin su rais den e idioma taino, un idioma arawak, ku prehistorikamente tabata wòrdu papiá pa e pueblo taino den archipiélago di Gran Karibe. Den taino, e término *konuko* tabata referí na un tereno chikitu sembrá òf un hòfi, usualmente trahá kolektivamente pa proveé kuminda pa un komunidat.

Ku e ekspanshon kolonial spaño den siglo XVI, e palabra *konuko* a drenta den e léksiko spaño i a bira un término general pa e plantashonnan chikí di Antia Mayó. Na e islanan hulandes, parti di Antia Menor, e palabra a evolushona fonétikamente den e idioma lokal di papiamentu resultando den e forma "kunuku".

E persistensia di e palabra den e idioma papiamento ta demostrá e kontinuidat kultural i agrario ku ta uni herensia taino, afrikano i oropeo den e bida rural di Karibe Hulandes. Diariamente, kunuku no ta referí solamente na e tera mes, sino tambe na e estilo di bida i un sistema di konosementu tradishonal relashoná ku e tera seku di e region.

## Historia i kultura
Na komienso di e dominio spañó i tambe durante periodo kolonial hulandes, kunukunan tabata e base di e ekonomia lokal di e poblashon afrokaribeño liber i su desendientenan. Kunuku tabata un espasio di outonomia i sobrebibensia, unda famianan tabata mantené e kultura agrario propio i tabata preservá konosementu tradishonal di plantashon, inkluso durante periodonan di sekura.

Na Aruba, e palabra kunuku ta haña menshon den dokumento kolonial di siglo XVIII, ku ta indiká uso di e tèrmino den registronan di poseshon i den kontrato di trabou di èks-katibunan. Na islanan ABC, kunuku tabata un elemento di identidat di e kampo, i varios kunuku históriko a keda preservá, manera Kunuku Roi Lamunchi i Kunuku di Chich'i Tan na Boneiru.
Chikungunya

**Chikunguya** (nifikashon: es ku ta dobla) ta un infekshon ku ta kousá pa e vírùs chikungunya. Síntomanan ta enserá keintura di kual durashon ta varia entre 2 pa 7 dia i doló di wesu ku por keda presente pa algun siman òf luna i den sierto kaso asta añanan largu.

E vírùs ta keda pasá pa hende pa medio di dos espesie di e famia Aedes: *A. albopictus* i *[[A. aegypti]]*. Animalnan ku por duna e vírùs refugio ta inkluí makaku, para, raton i djaka. Esaki kompará ku dengue, di kual makaku so por duna refugio.

E manera di mas efektivo pa preveni ku por haña e vírùs, ta pa usa produktonan ku ta kore ku sangura i pa evita piká di sangura den paisnan kaminda e vírùs akí ta komun. No tin tratamentu spesifikó, pero si tin remedi pa redusí e síntomanan. Sosiegu i likido tambe ta rekomendá.
Bahia di Santa Ana

**Bahia di Santa Ana** (hulandes: *Sint Annabaai*) ta un kanal hundu di aproksimadamente un mia largu i mil pia hanchu ku ta situá na e isla di Kòrsou. E kanal ta un di esnan mas hundu natural. E ta situá den Willemstad i ta parti esaki den dos zona: Punda i Otrobanda. 

E dos bandanan ta konektá pa medio di Julianabrug pa outo i brùg di ponton Emmabrug pa peaton. Ora Emmabrug ta habrí, tin servisio pornada di ferry entre e dos bandanan.

E bahia a haña su nòmber di e spañonan ku a deskubrí Kòrsou na 1499. Tin bisá ku nan a subi tera di Kòrsou riba e fecha ku ta konosí komo dia di Santa Ana i pesei a duna e bahia e nòmber akí.

E bahia ta habri den Laman Karibe na e parti sur i na parti nort e ta kaba den Schottegat, e waf natural di Willemstad.
Blu Products

**Blu Products** ta un manufakturadó di telefon mobil fundá na aña 2009. 

Blu a bende mas ku 10 mión aparato den 40 país inkluyendo Latinoamérika, Amérika Sentral, Karibe i Merka.

Nan ta traha telefon ku ta uza software Android i Windows Phone.

## Historia
BLU Products, un di e promé manufakturadónan di telefon latino ku ta focus riba poblashon latino, a anunsia nan presensia na CTIA Wireless 2011. BLU Products a wòrdu fundá pa e Brasileño Samuel Ohev-Zion.

E aparatonan mobil di BLU ta presente den Latino Amerika, Merka i islanan den Karibe. Den region manera Amerika Sentral, 50% di aparatonan mobil bendé ta di marka BLU. Den otro país manera Trinidad i Tobago, BLU rapidamente a konkistá e puesto di marka di telefon mas bendé despues di lansa ku e operador na 2010. Na Aruba, Digicel introdusí un telefon marka BLU pa solamente Afl.9,- ku un plan post-pago.
Little League World Series

**Little League World Series** (LLWS) ta un torneo di beisbòl anual pa mucha entre di 11 pa 13 aña di edat. Orginalmente e torneo tabata wòrdu yamá e *National Little League Tournament* i atraves di tempu a kambia a e nòmber pa por hasié un World Series, un torneo mundial enbes di nashonal. E promé torneo a tuma lugá na aña 1947 i e ta tuma lugá tur aña den ougùstùs na South Williamsport, Pennsylvania na Merka. 

Den komienso timnan di Merka so tabata kompetí kontra di otro den e 'World Series', pero ku tempu a hasié un torneo kaminda ku timnan di rònt mundu por kompetí. E torneo ta bastante famá, espesialmente den Estadonan Uní di Merka, kaminda ku e kanal ESPN ta transmití esaki tur aña di nobo. Na aña 2006 a adaptá e regla di edat. Hungadónan mag kumpli 13 aña despues di promé di mei i no despues di promé di ougùstùs manera tabata kustumber. Komo ku e torneo ta tuma lugá den luna di ougùstùs, mayoria hungadó ta kumpli 13 aña promé ku e torneo tuma lugá. Entrante di aña 2018, solamente hungadónan ku ta bai kumpli 11 i 12 aña mag partisipá na e torneo. E regla akí ta hasiendo su entrada kuminsando ku hungadónan ku a nase riba i despues di promé di yanüari 2006. 

Aunke ku den boka di pueblo sa yama e Little League Baseball World Series na e nòmber Little League World Series, e ta solamente unu di ocho torneo ku ta keda organisá pa e organisashon Little League International. Kada unu ta trese sea timnan di beisbòl of sòftbòl di rònt mundu huntu den un di e kuater kategoria di edat. E struktura deskribí akí ta esun ku ta kedá usá pa e Little League Baseball World Series. Esun ta keda usá pa e otro World Series ta similar, pero ku diferente region. 

## Kampeonato
E kampeonato di LLWS tin un divishon nashonal i un divishon internashonal i tur wega ta segun un sistema di dòbel eliminashon. Na su turno, kada divishon ta dividí den gruponan regional. Pa motibu di e pandemia di corona no tabatin kampeonato na 2020 i na 2021 a tuma lugá unikamente e torneo di divishon nashonal 'All American'. Den LLWS Kòrsou a titulá kampeon mundial na aña 2004 i supkampeon na aña 2005 i 2022.

### Divishonnan

### Kampeonnan

## Mira tambe
* Little League World Series (Region Karibe)
Sharlon Schoop

**Sharlon Romans Emederio Schoop** (☆ 15 di aprel 1987 na Willemstad, Kòrsou) ta un pelotero hulandes ku aktualmente ta forma parti di e organisashon di beisbòl, Baltimore Orioles.

Schoop a keda firmá pa e ekipo di San Francisco Giants komo hungadó liber riba 30 di mart 2004. E ekipo di Baltimore Orioles a firmé pa un kontrakt di liga menor riba 21 di november 2013. Jonathan Schoop, ruman mas grandi di Sharlon, tambe ta forma parti di e organisashon di Baltimore Orioles.

Schoop a representa Hulanda na e World Baseball Classic 2009 na San Juan, Puerto Rico and Miami, Florida.

## Bida personal
Schoop su ruman mas yòn, Jonathan Schoop, tambe ta pelotero, aktualmente pa Algodoneros de Unión Laguna di Liga Mehikano. Nan a lanta den bario di Santa Maria na Willemstad, Kòrsou.
Jonathan Schoop

**Jonathan Rufino Jezus Schoop** (☆ 16 di òktober 1991 na Willemstad) ta un pelotero profeshonal yu di Kòrsou ku ta un agente liber. Anteriormente el a hunga den Major League Baseball (MLB) pa Baltimore Orioles, Milwaukee Brewers, Minnesota Twins i Detroit Tigers. E tabata un "All-Star" na 2017.

## Bida
Promé ku Jonathan Schoop a subi den liga grandi, e tabata partisipa na e Little League World Series pa Kòrsou na aña 2003 i 2004. E tin un ruman chikí, Sharlon Schoop, tambe pelotero i ku aktualmente ta forma parti di e ekipo di Bowie Baysox.

### Karera profeshonal
Na aña 2008 Schoop a firmá ku ku e ekipo di Baltimore Orioles komo agente liber. Na aña 2011, Schoop, huntu ku e pelotero Manny Machado, a representa Orioles na e All-Star Future Game 2011. El a gana e "Brooks Robinson Minor League Player of the Year", duná na e mihó pelotero den e sistema di liga menor di Orioles. Promé ku inisio di e temporada di 2012, Baseball America a nombra Schoop komo e terser mihó prospekto di Orioles i e di 82 enté.

Schoop a wòrdu yamá ariba for di e ekipo Triple-A di—Norfolk Tides dia 3 di sèptèmber 2013.
Den su primer turno na bate den liga grandi riba 25 di sèptèmber, Schoop a bati un hit riba e picher Esmil Rogers di e ekipo di Toronto Blue Jays. Dos turno despues, Schoop a bati su promé home run riba e picher Kyle Drabek, ku un distansia di 430 pia. El a kaba e wega di 2-3 ku un home run, un RBI i 3 kareda empuhá. Den 5 partido di e Liga Major, Schoop a kaba e wega ku 4 hit, un home run i un RBI.

Dia 9 di aprel 2014, Schoop a bati su di dos homerun riba e picher Masahiro Tanaka di e ekipo di Yankees kual a yuda e ekipo gana e partido ku un skor di 5-4. Den 137 partido den 2014, Schoop a bati .209 ku 16 homerun i 45 RBI. Ku Orioles finalisando 96-99, e tim a logra nan promé título den e AL East Championship for di 1997.

Dia 11 di aprel 2015, Schoop a bati su promé grand slam den su karera riba e picher Todd Redmond di e ekipo di Toronto Blue Jays. Durante di un partido kontra di e ekipo di Boston Red Sox riba 17 di aprel 2015, Schoop a sufri un leshon, kual a pone ku mester a inklui'é riba e lista di hungadó leshoná.

NA 2019 el a bati un homerun históriko pa Milwaukee Twins, segurando su viktoria riba Detroit Tigers ku un skor di 10-4.

### Internashonal
Schoop a keda selektá varios biaha pa forma parti di e ekipo nashonal di Reino Hulandes; entre otro el a hunga den e Kopa Mundial di Beisbòl na 2011, Kampeonato Oropeo di Beisbòl na 2012 i World Baseball Classic na 2013, 2017 i 2023. Den e kampeonato regional Seri di Karibe el a partisipa den e ekiponan "Wildcats" na 2023 i "Caribbean Suns" na 2024, representando Kòrsou.

## Bida personal
Schoop su ruman hòmber, Sharlon Schoop, tambe ta un pelotero profeshonal.  Nan a hunga huntu den e tim nashonal di beisbòl hulandes. E dos ruman hòmber a lanta huntu den bario di Santa Maria na Willemstad, Kòrsou.

Na yanüari 2026 el a wòrdu arestá pa polis di Kòrsou riba sospecho di poseshon di armanan prohibí.
Grand slam

Den beisbòl un **grand slam** ta nifika ora un hungadó bati un home run ora tur base ta okupá ("base yen"), asina empuhando kuater kareda, kual ta e maksimo di kareda ku por empuhá den un hungadá. Segun e *Dickson Baseball Dictionary*, e termino a originá durante di un wega di karta yamá contract bridge, kaminda un grand slam ta enbolbí uso di tur triki posibel. E palabra slam riba su mes, mayoria biaha ta wòrdu asosiá ku un zonido duru, partikularmente ora un porta dal ku hopi forsa; pues dal e porta sera riba e persona su oponente. E termino ta wòrdu usá den diferente deporte, entre otro gòlf i tènis.

## Eventonan notabel

Ta konsiderá Roger Connor komo e promé pelotero pa a bati un grand slam. Esaki a sosode riba 10 di sèptèmber 1881 ora ku e tabata forma parti di e ekipo di Troy Trojans. Aunke Charlie Gould a bati un grand slam ora e tabata forma parti di e ekipo di Boston Red Stockings (Aktualmente e ekipo di Atlanta Braves) den e National Association (NA) riba 5 di sèptèmber 1871, e asosashon NA no ta rekonosí komo un parti di liga grandi pa MLB.

Alex Rodriguez a bati su di 24 grand slam, e kantidat di mas haltu den historia, riba 20 di sèptèmber 2013, asina kibrando rèkòrt di Lou Gehrig ku tin 23 riba su nòmber. 

Don Mattingly a buta un rèkòrt di 6 grand slam den un temporada na aña 1987, remarkabelmente e uniko grand slam nan den su karera profeshonal. Travis Hafner a empata e rèkòrt akí na 2006. Na 2009 Albert Pujols a empata e rèkòrt di Ernie Banks di 5 grand slam den un temporada, ku a logra esaki na 1955.

## Lider di grand slam

Peloteronan marká ku **pretu diki** aktualmente ta aktivo den liga grandi.

&nbsp;1 - National League rèkòrt
Jemyma Betrian

**Jemyma Zippora Betrian** (n. 24 di yanüari 1991 na Willemstad, Kòrsou) ta un kickboxer i bòksdó femenino kurasoleño ku aktualmente ta biba na Oosterhout, Hulanda. E ta kompeti profeshonalmente for di aña 2005 i aktualmente ta e kampion di e WBC Muay Thai Bantamweight.

## Karera
Betrian a derota Thais Souza den e di tres rondu di TKO na e WCK Muay Thai: Matter of Pride na Temecula, California riba 15 di februari 2014.

Betrian a nòk out Christi Brereton den e di dos rondu na e WCK Muay Thai: International Showdown na Temecula, California riba 7 di yüni 2014.

## Titulonan

**Profeshonal**
*2014 WLF - Kunlun Fight Women's World Championship
*2014 WKC Muaythai Women's World Bantamweight title
*2013 IMTU Women's European Bantamweight Championship
*2012 WBC Muaythai Women's World Bantamweight Championship (2 titulo defensivo)
*2010 WBC Muaythai Women's  International Super Flyweight Championship 
*2010 WFCA K-1 rules Women's European Bantamweight Championship
*2007 MON Women's Dutch Flyweight Championship
 
**Amateur**
*2007 IFMA World Muaythai Championships in Bangkok, Thailand  -54&nbsp;kg
Oosterhout

**Oosterhout** ta un munisipio den e provinsia hulandes Nort Brabant. E munisipio tin 53.170 habitante (31 di mart 2015) i ta kubri un área di 73 km² (di kua 1,14 km² ta awa).

## Historia
Oosterhout ta forma parti di e Baronie di Breda i ta forma e frontera mas nort di esaki. E fronteranan di e munisipio di Oosterhout a keda praktikamente meskos di semper. 

## Tráfiko i transporte
Oosterhout ta aksesibel pa medio di e A27 i A59.
Munisipio

Un **munisipio** ta un grupo di bario (pueblo of siudat) huntu ku e teritorio ku ta pertenese na esakinan, ku ta wòrdu goberná pa un entidat di gobièrnu. Den mayoria pais un munisipio ta e nivel mas abou den un struktura di gobernashon politiko. E nivelnan riba e munisipio ta:

* Na Hulanda respektativamente un provinsia i e rijksoverheid.

Te ku 2014 tabata konose dos munisipio ku tabatin 'deelgemeenten' den kua e munisipio tabatá partí. E munisipionan aki tabata Amsterdam i Rotterdam. 

* Na Bèlgika respektativamente un provinsia, un 'gewest' i e estado federal.

Atministrativo e munisipionan ta partí den 'deelgemeenten'. E afdelingnan akí no ta forma un lag di maneho.
Munisipionan ku tin mas ku 100.000 habitante tin mag di krea distrikto ku nan propio hunto di konseho i maneho. Solamente e stat di Antwerpen ta hasi uzo di e derechi akí.
Provinsia

Un **provinsia** ta un entidat supnashonal di un estado, generalmente ku su propio nivel di gobernashon lokal òf regional. E ta sirbi manera un kapashon atministrativo pa organisá gobernashon, maneho di teritorio, i implementashon di lei den un parti di un país.

E término provinsia no ta wòrdu usá universalmente. Diferente pais ta usa otro nòmber pa nan subdivishonnan regional, manera *woiwodschap* (Polonia), departamentu (Fransia), *deelstaat* (Alemania, India), oblast (Rusia i varios pais eslaviko), òf region, *kanton* of estado federal.

Tambe tin paisnan — spesialmente esnan chikitu òf unitario — ku no tin provinsia, pasobra nan no ta dividí teritorialmente na e nivel ei.

## Rol i funshon di provinsia
Den paisnan ku si tin provinsia, henter e teritorio of gran parti di dje ta dividi den e entidatnan akí. Den hopi kaso un provinsia tin:
* un gobernador òf otro tipo di representante,
* algun forma di parlamento òf konseho provinsial,
* responsabilidatnan atministrativo den áreanan manera planifikashon, infrastruktura, enseñansa lokal, maneho di medio ambiente òf asuntunan kultural.

E grado di outonomia ta dependé di e konstitushon i struktura polítiko di kada pais (unitario, federal òf outónomo).

## E termino den perspektiva históriko
Histórikamente, e imperionan hulandes, spaño i romano tabata usa e palabra provinsia pa deskribí teritorionan bou di nan kontrol. Den hopi pais moderno, e término ta persistí komo un herensia di historia kolonial òf atministrativo i ainda ta wòrdu usá pa organisá e pais teritorialmente.
Stichting Studiefinanciering Curaçao

**Stichting Studiefinanciering Curaçao** (SSC) ta un instansia finansiero ku a keda fundá riba 27 di desèmber 1990 dor di e Bestuuurscollege di teritorio insular di Kòrsou. E instansia akí a establesé den kuadro di e independensia di e servisio pa duna fiansa pa sigui estudionan riba nivel di MBO, HBO òf WO na Kòrsou i na Hulanda. E ofisina prinsipal ta situá na Kòrsou i desde yanüari 2005 tin un ofisina na Hulanda tambe. 

Enkargonan importante di SSC ta:

* Duna finansiamentu di estudio
* Soru pa proseso di mèldu pa estudio akademiko na Hulanda
* Informa i guia studiante
* Aktua komo intermedio pa studiantenan enbuska di bibienda
* Kobra debe di fiansa di estudio

Klientenan di SSC ta studiantenan di skol sekundario (HAVO/VWO) na Kòrsou i studiantenan ku ta sigui un estudio riba nivel di SBO/MBO, HBO òf WO na Kòrsou i Hulanda na instansianan rekonosé pa SSC. E regla general di SSC ta pa no duna finansiamentu di estudio pa estudionan den eksterior ku por wòrdu siguí na Kòrsou mes.
IPod

**iPod** ta un liña di media player portabel i multi-purpose pocket computers diseña i propagandá pa Apple Inc.. E promé liña a sali riba 32 di òktober 2001, mas o menos 8 luna i mei despues ku a saka e vershon di Macintosh di iTunes. E vershon mas resien di e diseño nobo di iPod a keda anunsiá riba 12 di sèptèmber 2012. Aktualmente ta eksisti tres vershon di e iPod: e ultra-kompakto iPod Shuffle, e kompakto iPod Nano i e touchscreen iPod Touch. 

Manera otro tokadó di musika digital, e iPod por fungi komo un aparato di warda data èksterno. Kapasidat di memoria interno ta varia di modèl, kuminsando for di 2 GB pa e iPod Shuffle i 160 GB pa iPod Classic. 

E programa iTunes di Apple (òf software alternativo) por wòrdu uzá pa move musika, potrèt, vidio, wega, informashon di kontakto, konfigurashonan di e-mail, bookmarks di e web browser i kalendarionan pa aparatonan ku ta sostene esakinan pa medio di kòmpiuternan ku ta utilisá e sistema operativo Macintosh of Miscrosoft Windows.

Promé ku e anunsio di iOS5, e marka di iPod tabata wòrdu uzá pa e media player ku tabata inkluí den e iPhone i iPad, un kombinashon di e app di Musiká i Vidio. Kuminsando ku iOS 5, a introdusí app separá bou di e nòmbernan "Music" i "Videos". Aunke ambos e iPhone i iPad tin kapasidat pa sirbi e proposito di media player meskos ku e iPod, kada liña di aparato ta keda tratá separá. Mas o menos medio 2010 e benta di iPhone a surpasá esun di e iPod.
Waterpolo

**Waterpolo** ta un deporte akuátiko ku ta wòrdu hungá den tim. E partido ta konsisti di 4 kwart (òf periodo) den kua kada ekipo ta purba di skor gol dor di tira e bala den gol di e oponente i e ekipo ku mas gol na final di e partido a gana e partido. Un ekipo ta konsistí di 6 **hungadó den vèlt** i un kiper. Ekiponan mag tin hungadónan adishonal pa substituí e hungadónan den vèlt i un kiper pa substituí e kiper den vèlt. Normalmente waterpolo ta kedá hungá den un pisina hundu (normalmente unu di 1,8 m hundu òf 5,9 pia) i hungadónan ta rekeri kondishon i ambishon. 

Waterpolo ta un deporte di kontakto. **Foulnan menor** ta sosodé frekuentemente i **exclusion fouls** (den kua e hungadó ta keda suspendé for di wega pa 20 sekònde) ta komun.

Aparatura spesial pa waterpolo ta inkluí un **bala di waterpolo**, kual ta drif riba awa; cap ku number i koló; i dos gol, kual sea ta drif riba awa òf ta mará na kantu. 

E wega ta konsisti di landamentu (ku of sin e bala), uzando un forma spesial di miho konosí komo e eggbeater kick of "fiets", tiramentu, fangumentu i tiru riba gol. Tur esaki mester sosode uzando un solo man. Kada ekipo ta konsistí di 6 hungadó den vèlt i un kiper. Ku eksepshon di e kiper, tur hungadó ta partisipa den atake i defensa. Apresiabel ta pa kada hungadó tin tambe e abilidat di hungá den tur rol ofensivo i defensivo.

Tin bisá ku e wega a origina na Schotland den kabamentu di siglo 19 komo sifuera un estilo di "rugby den awa" Ta kredita William Wilson komo inventor di e deporte. Pues e wega a sigui krese ku formashon di e London Water Polo League i despues a sigui ekspande i krese, birando popular den varios país mundialmente, notabelmente Europa, Merka, China, Canada i Australia.
Jeffrey Dahmer

**Jeffrey Lionel Dahmer** (☆ 21 di mei 1960 na Milwaukee – † 28 di novèmber 1994 na Portage), tambe konosí komo e **Kanibal di Milwaukee**, tabata un asesino di seri i un delinkuente seksual merikano ku a komete asesinato, violashon i desmembriamentu di 17 hòmber i hobensito entre 1978 i 1991. Hopi di su ultimo asesinatonan tambe tabata envolví nekrofilia, kanibalismo i preservashon di partinan di kurpa di e viktimanan. Mayoria bes e tabata preserva hinter e kurpa of parti di e struktura skeletoral.

Dahmer a ser diagnostiká ku trastorno di personalidat pa ku regulashon emoshonal, aunke na momentu di su kaso el a ser deklará mentalmente sano. Kulpabel di diessinku di e diesseis morto ku el a ser deklará kulpabel di dje na Wisconsin, Dahmer a ser sentensiá na diessinku término di bida largu dia 15 di febrüari 1992. I mas despues el a bolbe ser sentensiá na un término di bida largu mas pa un asesinato adishonal ku el a kometé na Ohio, na 1978.

Dia 28 di novèmber 1994, Dahmer a ser agredí dor di Christopher Scarver un detenido den e prizòn di Columbia Correctional Institute. Esaki a kousa morto di Jeffrey Dahmer ku tambe tabata interná den e prizòn ariba menshoná.

## Bida previo
Jeffrey Dahmer a nase dia 21 di mei 1960 na Milwaukee, Wisconsin. E tabata e promé yu di e pareha Joyce Annette (nasé Flint) i Lionel Herbert Dahmer. Jeffrey su mama tabata traha komo instruktora di mashin di tek, mientras su tata tabata bishita Marquette University kaminda e tabata sigui un estudio pa e por a optené un lisensia den kimika. Su tata tabata di  ansesto aleman i su mama di "welsh".

Aunke Dhamer su mayornan tabata tin hopi amor i dedikashon pe, su mama tabata konosí pa ta un persona tenso, ku gusta atenshon i tambe ku tabata hopi argumentativo ku su kasá i tambe su bisiñanan. Ora su yu a kumisa bai skol, Joyce tabata pasa mayoria di su tempu drumí pa rekuperá di kansansio. Lionel su estudionan tabata pone ku e no tabata pasa hopi tempu na kas i ora e tabata na kas Joyce tabata eksihí su atenshon konstantemente. Konstantemente Joyce tabata hinka su mes den un estado di ansiedat i manipula su kasá pa e por  haña e atenshon rekerí. Na un sierto okashon Joyce Dahmer a trata na kometé suisidio hasiendo uso di pildoranan di Equanil na kual e tabata adikto. Komo resultado ningun di e dos mayornan tabatin sufisiente tempu pa Jeffrey.

Dahmer mes a eksperensiá su añanan infantil komo añanan di tenshon ekstremo kual e la nota pa gran mayoria parti serka su mayornan ku tabata argumentá i diskutí ku otro konstantemente. Na skol, e tabata ketu i tambe timido. Riba un di su reportenan eskolar un dosente a deskribí Dahmer komo un mucha reservá i ku ta mustra manera un mucha ku ta sintié neglishá. I asina hopi kolega eskolar di Dahmer tabata konsideré komo un mucha ketu. Aunke e tabata reservá e tabatin un grupo di amigu.

For di un edat relativamente hóben Dahmer a kuminsa manifesta un interes pa animal. Amigunan di Dahmer a duna di konosé ku den komienso Dahmer tabata kapturá insektonan grandi, barbulète, bichi di kandela i hinkanan den pòchinan di glas.
Kontinente

Un **kontinente** ta un di varios masa di tera riba Tera. Normalmente ta identifika nan pa konvenshon i no pa kriteria. Tin 7 region ku ta keda konsiderá kontinente. Esakinan ta (di grandi pa chikí):
* Asia
* Afrika
* Nort Amerika
* Sur Amérika
* Antártika
* Oropa
* Australia

Den geologia, kontinentenan ta deskribí pa medio di plachi tektoniko. Plachi tektoniko ta e proseso i estudio di moveshon, dalmentu i divishon di kontinente.
Gòlf

**Gòlf** ta un deporte ku den kua hungadónan ta kompetí usando varios klup pa dal bala i purba hinka esaki den un seri di buraku den un kancha di gòlf ku menos tiru posibel. Den reglanan di gòlf, e deporte ta keda definí komo "hunga ku un bala i un club di komienso te den buraku pa medio di un òf varios tiru posibel segun regla". 

E ta un di tiki deportenan hungá ku bala ku no ta rekeri un area di wega standardisá. Enbes di esaki, e deporte ta keda praktiká riba un kancha di gòlf ku generalmente ta areglá di moda ku ta progresa di un buraku pa otro. Un wega normalmente ta konsisti di sea nuebe òf 18 buraku. Kada buraku riba e kancha mester kontene un tee box pa kuminsa riba dje i un putting green ku ta kontene e buraku. Tin diferente otro tipo di tereno standardisá meimei di esakinan, manera yerba ròf i obstakulo, pero ku kada buraku riba e kancha, i virtualmente tur kancha, ta úniko den areglo i diseño.

Generalmente torneonan di gòlf ta keda hungá pa e konteo mas abou di un individual, simplemente konosí komo e stroke play òf e skor di mas abou riba kada buraku individual pa kada hungadó individual òf ku ta forma parti di un ekipo. E delaster aki ta konosí komo e match play. Stroke play ta e jugada mas komun mirá riba virtualmente tur nivel di wega, aunke variashon tambe por keda mirá riba transimitishonnan. Otro forma di skor tambe ta eksisti.

## Kanchanan di gòlf den Karibe Hulandes

* Divi Links
* Tierra del Sol Resort & Golf

* Bonairean Golf Club Piedra So

* Old Quarry Golf Course
* Blue Bay Golf Course

* Mullet Bay Golf Course
Meprobamate

**Meprobamate** (propagandá bou di e nòmber **Miltown** dor di Wallace Laboratories, **Equanil** dor di Wyeth i **Meprospan**) 
ta un derativa carbamaté uzá komo un remedi anxiolytiko.